I.sz. 69-ben Nero halála után harc tört ki Rómában az utódlás miatt (az ún. négy császár éve). A határvidéken bizonytalanná vált a helyzet, sokan úgy vélték, hogy a birodalom szétesik. A batavusok korábban meghódolt germán törzse fellázadt és sokan csatlakoztak hozzájuk, még a gall belgák is. Két légiót beszorítottak a táborukba és hosszas ostrom után megadták magukat. Egy gall származású római tiszt, Julius Sabinus önálló államot akart létrehozni Galliában és császárnak kiáltotta ki magát. Sikerült meggyőznie az I. Germanica és XVI. Gallica légiókat, hogy álljanak át hozzá, miután Róma cserbenhagyta őket.